Ugu dambayntii waxa uu Danjire Cawil ka hadlay muhiimadda uu xidhiidhka Itoobiya u leeyahay Somaliland, gaar ahaan dhinaca dhaqaalaha iyo horumarka, waxa aanu sheegay in xitaa sababta hadda soo dhiirrigelinaysa in dalka Imaaraadku uu maalgashado dekedda Berbera ay tahay macaamiisha ay ka rajaynayaan in laga helo Itoobiya, isaga oo arrimahaas ka hadlayana waxa uu yidhi, “Dawladdihii hore ee Somaliland, tan maanta iyo kuwa soo socdaaba waxa weeye inay maskaxda ku hayaan in xidhiidhka Itoobiya aynu la’ leenahay la xoojiyo, maxa yeelay waa ummad 120 Malyuun gaadhaysa, oo bad xidhan ah, oo Dekaddeena Berbera u baahan.
